SADAUKARWA - AQIDUN MUMINAI
Amincin Allah ya tabbata gareka ya kaka na ya manzon Allah da rahamar Allah da albarkun sa.
Amincin Allah ya tabbata gareka ya masoyin zukatanmu likitan ruhinmu mai ceton zunaban mu.
Amincin Allah ya tabbata gareka ya masoyin Allah zababbensa amintaccen sa mafi daukakar halittarsa.
Ina yi maka hadayar wannan dan kankanin kokarin nawa da yake cikin takardun akidu na ina mai saran ka karba da kuma samun ceton ka.
Ya manzon Allah kai mini shaida wurin Allah da cewa lallai ni ina shaidawa babu abin bautawa da gaskiya sai Allah, bashi da abokin tarayya, na shaida lallai kai manzon sa ne lallai kai ne Muhammad bn Abdullah, na shaida lallai kai ka sauke sakon ubangijinka ka isar da shi, kayi nasiha ga al'ummarka, kayi jihadi cikin tafarkin Allah da hikima da wa'azi mai kyawu, ka sauke abin da yake wuyaka daga gaskiya, tabbas kai ka tausasawa muminai ka kausasa kan kafirai, ka bautawa Allah da tsarkake niyya har sai da yakini ya zo maka, sai Allah ya isar da kai zuwa mafi daukakar mahallin masu daraja, godiya ta tabbata ga Allah wanda ya tseratar damu ta hanyarka daga shirka da bata.
Ya Allah kayi salati ga Muhammad da iyalansa, ka sanya salatinka da salatin mala'ikunka dana annabawanka da manzanninka da bayinka nagargaru ga Muhammad bawanka manzonka annabinka amininka masoyinka tacaccenka zababbenka kebantaccenka tsarkakakkenka mafi alherin cikin halittarka, ka bashi falala da daraja da wasila da daraja madaukakiya, ka aiko masa da wani mukami abin yabawa wanda mutanen farko da na karashe za suke burin samunsa.
Allah ya saka maka ya manzon Allah da mafi falalar abin da ya sakawa wani annabi daga al'ummarsa, Allah kayi salati ga Muhammad da iyalansa mafi falalar salatin da ka yi ga Ibrahim da iyalansa, lallai kai godadde ne mai girma mai jine mai kuma amsa addu'a ne.
Bawanka mai zunubi Adil-Alawi